Priloga 3

VZOREC

**Republika Slovenija, Ministrstvo za izobraževanje, znanost in šport**, Masarykova cesta 16, 1000 Ljubljana, ki ga zastopa minister dr. Jernej Pikalo,

davčna številka: 14246821

matična številka: 2399300

**(v nadaljevanju: ministrstvo)**

in

**Točen naziv in naslov razvojne šole,** ki ga/jo zastopa **ravnatelj/direktor**,

davčna številka:

matična številka:

**(v nadaljevanju: razvojna šola)**

v nadaljevanju **stranki**

skleneta

#### DOGOVOR št …..

**o sodelovanju v projektu**

**»Posodobitev organizacije vodenja in upravljanja s podatki v inovativnih učnih okoljih«**

v okviru

Operativnega programa za izvajanje evropske kohezijske politike v obdobju 2014-2020

1. člen

(ugotovitvene določbe)

Stranki dogovora o sodelovanju uvodoma ugotavljata, da:

* je Ministrstvo za izobraževanje, znanost in šport (v nadaljevanju: ministrstvo) na podlagi sklepa 5442-199/2016/2 z dne 2. 9. 2016 upravičenec neposredne potrditve projekta »Posodobitev organizacije vodenja in upravljanja s podatki v inovativnih učnih okoljih« in na podlagi spremenjene odločitve o podpori št. 10-1/3/MIZŠ/1 Organa upravljanja št. 3032-119/2016/20 z dne 13. 4. 2018 upravičenec do finančnega prispevka za projekt »Posodobitev organizacije vodenja in upravljanja s podatki v inovativnih učnih okoljih«;
* je bil sprejet Investicijski dokument za projekt »Posodobitev organizacije vodenja in upravljanja s podatki v inovativnih učnih okoljih« (v nadaljevanju: projekt) Sprememba ID 1 (dopolnitev) št. 5442-199/2016/69 z dne 19. 3. 2018;
* projekt delno financira Evropska unija iz Evropskega sklada za socialni razvoj ter Ministrstvo za izobraževanje, znanost in šport. Projekt se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi 10: »Znanje, spretnosti in vseživljenjsko učenje za boljšo zaposljivost«, prednostne naložbe 10.1: »Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in validiranja pridobljenih kompetenc« in prispeva k doseganju specifičnega cilja 3: »Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema«;

je ministrstvo dne ….. na svoji spletni strani objavilo javno povabilo šolam za sodelovanje v projektu »Posodobitev organizacije vodenja in upravljanja s podatki v inovativnih učnih okoljih«;

* je predmet javnega povabila šolam za sodelovanje v tem projektu razvoj aplikativnih rešitev za zagotavljanje enovitega informacijskega sistema s centralno evidenco udeležencev izobraževanja in zaposlenih na področju vzgoje in izobraževanja ter predstavlja začetek celovitega razvoja informatizacije vzgojno-izobraževalnega procesa v šolah. V projektu bo potekala nadgradnja in razvoj informatizacije procesov zazagotavljanje funkcionalnosti in razbremenitve administrativnega dela pedagoškega in vodstvenega kadra v šolah ter priprava strokovnih podlag za spremembo zakonodaje, ki bo omogočala načrtovano upravljanje z osebnimi podatki v šolskem prostoru;
* bodo razvojne šole v tem projektu sodelovale pri razvoju in testiranju e-storitev in pri testni verziji ne bodo obdelovale osebnih podatkov;
* se za namen doseganja projektnih ciljev opredeli razvojne šole kot vzgojno izobraževalne zavode, ki so motivirani za sodelovanje v tem projektu in izkazujejo poznavanje področja uvajanja informatizacije vodenja in upravljanja šole;
* je bila razvojna šola z obvestilom ministrstva, št. … z dne … , izbrana za sodelovanje v tem projektu;
* razvojna šola za sodelovanje v tem projektu ni upravičena do finančnih sredstev;
* bo ministrstvo kot upravljavec IKT odjemalcev, za potrebe sodelovanja v drugi (izvedbeni) fazi za čas trajanja tega projekta z dodatkom k temu dogovoru o sodelovanju, preneslo razvojni šoli, ki nima ustrezne opreme, v brezplačno uporabo največ štiri (4) IKT odjemalce, na podlagi 13. in 77. člena, ob smiselni uporabi 51., 68. in 69. člena Zakona o stvarnem premoženju države in samoupravne lokalne skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in [79/18](http://www.uradni-list.si/1/objava.jsp?sop=2018-01-3797)), za testiranje e-storitev. Zasebni razvojni šoli bo ministrstvo lahko predalo v brezplačno uporabo IKT odjemalce, v kolikor ima status nevladne organizacije, ki deluje v javnem interesu na področju vzgoje in izobraževanja;
* v primeru, da bo ministrstvo imelo zakonsko podlago za začetek obdelave osebnih podatkov, bosta stranki z dodatkom k dogovoru o sodelovanju uredili obdelavo osebnih podatkov v skladu z 28. členom Splošne uredbe o varstvu podatkov in pravice ter obveznosti, kot jih določajo veljavni predpisi na področju varstva osebnih podatkov;
* bodo vodja in člani projektne skupine skladno s Pravilnikom o napredovanju zaposlenih v vzgoji in izobraževanju v nazive (Uradni list RS, št. 54/02, 123/08, 44/09, 18/10) lahko sodelovanje v projektu uveljavljali pri napredovanju v naziv.

2. člen

(predmet dogovora o sodelovanju)

Predmet dogovora o sodelovanju je sodelovanje razvojne šole v projektu »Posodobitev organizacije vodenja in upravljanja s podatki v inovativnih učnih okoljih«.

Sodelovanje z razvojno šolo bo potekalo v dveh (2) projektnih fazah:

* v prvi (razvojni) fazi bo šola z ministrstvom sodelovala pri razvoju koncepta dolgoročnih in celovitih rešitev informatizacije procesov vodenja in upravljanja šol;
* v drugi (izvedbeni) fazi bo šola sodelovala pri testiranju e-storitev, ki jih bo ministrstvo vzpostavilo po posameznih procesih. Razvojna šola bo za potrebe izvedbe testiranja uporabljale zgolj testne podatke.

Znotraj projekta se načrtuje začetek nadgradnje in razvoja celovitih rešitev informatizacije procesov vodenja in upravljanja vzgojno-izobraževalnih zavodov (v nadaljevanju: VIZ) in vzpostavitev informacijskega sistema Pametna šola:

* centralne evidence, e-matice, ki vsebuje podatke šol, udeležencev vzgoje in izobraževanja in zaposlenih na področju vzgoje in izobraževanja;
* storitev, vezanih na učenca/dijaka: matična knjiga, matični list, vpis v šolo, redovalnica, izpiti in šolanje na domu, zunanja preverjanja znanja, šolska prehrana, športno vzgojni karton, dokumenti, ki jih pripravlja oz. izdajaravnatelj ali razrednik;
* storitev, vezanih na upravljanje šole: šolski koledar, urnik, dnevnik, letni delovni načrt, zapisniki organov šole.

3. člen

(čas sodelovanja v projektu)

Sodelovanje razvojne šole v tem projektu traja od podpisa dogovora o sodelovanju do predvidoma 30. 11. 2022.

4. člen

(obveznosti ministrstva)

Ministrstvo se zaveže da bo:

* sodelovalo z razvojno šolo in ji v okviru tega projekta sproti zagotavljalo vse razpoložljive informacije in podatke, ki jih razvojna šola potrebuje za sodelovanje v tem projektu;
* za potrebe sodelovanja in za čas trajanja tega projekta, preneslo razvojni šoli, ki nima ustrezne opreme, v brezplačno uporabo največ štiri (4) IKT odjemalce na podlagi pisnega dodatka k temu dogovoru.

5. člen

(obveznosti razvojne šole)

Razvojna šola se zaveže in soglaša da:

* bo v primeru sprememb podatkov ali drugih okoliščin, ki bi lahko bistveno vplivali na izvajanje tega dogovora o sodelovanju, najkasneje v roku (7) dni po nastali spremembi obvestila ministrstvo;
* bo v povezavi z aktivnostmi in rezultati projekta letno poročala ministrstvu in izvedla strategijo razvoja inovativnega učnega okolja in prožnih oblik učenja na ravni VIZ, najkasneje do zaključka projekta (30. 11. 2022);
* ministrstvo lahko podatke iz dokumentacije, ki jo predloži razvojna šola, uporabi za namen analize;
* bo vključena v seznam, ki bo javno objavljen na spletnih straneh [**www.eu-skladi.si**](http://www.eu-skladi.si)in [**www.mizs.gov.si**](http://www.mizs.gov.si);
* zoper ministrstvo ne bo uveljavljala finančnih zahtevkov.

6. člen

(skrbnika dogovora o sodelovanju)

Skrbnika dogovora o sodelovanju sta:

* na strani ministrstva: ime in priimek, delovno mesto, tel.: …….…e- naslov: …….…,
* na strani razvojne šole: ime in priimek, delovno mesto, tel.: …….…, e-naslov: …….…

Skrbnika dogovora o sodelovanju spremljata izvajanje predmeta dogovora in sproti rešujeta morebitna neskladja in usklajujeta morebitne spremembe določb tega dogovora. Če se v času trajanja dogovora o sodelovanju spremeni skrbnik dogovora o sodelovanju pri eni ali drugi stranki, se o tem z dopisom obvesti nasprotno stranko.

7. člen

(odpoved dogovora o sodelovanju)

Dogovor o sodelovanju je mogoče enostransko odpovedati v naslednjih primerih:

* če postane sodelovanje med strankama nemogoče ali bistveno oteženo;
* če stori razvojna šola večje kršitve ali strokovne napake pri opravljanju storitev;
* zaradi vsebinske ali časovne nerealizacije aktivnosti oziroma prekinitve sodelovanja v projektu na strani razvojne šole;
* zaradi predčasne zaključitve projekta;
* če nasprotna pogodbena stranka krši določila tega dogovora o sodelovanju.

V primeru odstopa od dogovora o sodelovanju s strani katerekoli stranke tega dogovora o sodelovanju, mora razvojna šola ministrstvu nemudoma vrniti vso dokumentacijo, ki jo je v času izvajanja prve (razvojne) faze prejela ob sklenitvi tega dogovora o sodelovanju in IKT odjemalce, v stanju kakršnem jih je prejela v brezplačno uporabo.

8. člen

(dodatek k dogovoru o sodelovanju)

Vse dodatne potrebne dogovore v zvezi z realizacijo tega dogovora o sodelovanju in morebitne spremembe bosta stranki tega dogovora sklenili v obliki pisnega dodatka k dogovoru o sodelovanju.

9. člen

(veljavnost dogovora o sodelovanju)

Dogovor o sodelovanju začne veljati z dnem podpisa obeh strank dogovora o sodelovanju in velja predvidoma do konca trajanja projekta (30. 11. 2022).

Dogovor o sodelovanju je sestavljen v 4 (štirih) enakih izvodih, od katerih prejme ministrstvo tri (3) izvode, razvojna šola pa en (1) izvod.

|  |  |
| --- | --- |
| Kraj: ……………………………. | Kraj: ……………………………. |
| Datum: ……………………………. | Datum ……………………………. |
|  |  |
| **Točen naziv in naslov razvojne šole:** | **Ministrstvo za izobraževanje, znanost in šport** |
|  | **dr. Jernej Pikalo** |
|  |  |
| **ravnatelj/direktor:** | **MINISTER** |
|  |  |
| **Podpis in žig:** | **Podpis in žig:** |
|  |  |

**Priloge:**

* Prijavnica za sodelovanje razvojne šole v projektu
* Dopis/obvestilo ministrstva o izboru